OpenLLM-France/wikimedia huggingface dataset:
# Himne de Nova Rússia

Visca Nova Rússia! (en rus: Живи, Новороссия!, en ucraïnès: Живи, Новоросія!) és l'himne nacional no oficial de la unió no reconeguda de les Repúbliques Populars de Donetsk (RPD) i de Luhansk (RPL). La música fou composta per Anton Lebedinets principalment per a l'himne de l'RSS d'Ucraïna el 1949. L'autor del text de l'himne de la Ucraïna Soviètica fou Pàvel Tytxina. El 2014 el text de Pàvel Tytxina fou reelaborat per Oleg Ivaxev per a l'estat no reconegut de Nova Rússia.

## Text de l'himne de Nova Rússia

Text: Oleg Ivaxev
Música: Anton Lebedinets
Мы — Новая Русь, сквозь пожары и грозы Под небом огромным мы счастье нашли. Меж равными равные волею божьей Свободные люди свободной земли.
Слава народу творящему, слава! Слава Отчизне, взлелеявшей нас! Живи, Новороссия, наша держава, Сплоченная силой народов и рас.
Нам завжди у битвах за долю народу Був другом і братом сусідній народ. Веде нас Господь переможним походом Під прапором віри до світлих висот.
Слава народу завзятому, слава! Слава вітчизні на віки віків! Живи, Нова Русь, ти шляхетна держава, Єдина родина народів-братів.
Священный союз городов и селений, Мы Родину славим победами вновь. В счастливое время великих свершений На мирной земле торжествует Любовь.
Слава народу творящему, слава! Слава отчизне, взлелеявшей нас! Живи, Новороссия, наша держава, Сплоченная силой народов и рас.

## Traducció al català

Som Rússia Nova a través dels incendis, Sota un cel ampli hem trobat la felicitat! Igualtat entre els companys per la voluntat de Déu, Gent lliure que viu en la terra de la llibertat!
Glòria, és el fruit del nostre treball! Pàtria gloriosa, que ens ha acariciat! Visca, Nova Rússia, ets el nostre país, Unida amb el poder i la voluntat de la gent!
Sempre en batalles pel destí del nostre poble, El poble veí va ser amic i germà. Ens guia el Déu en la campanya victoriosa, Sota la bandera de la fe a les altures brillants.
Glòria, és el fruit del nostre treball! Glòria a la Pàtria per temps indefinits! Visca Nova Rússia, el nostre país noble, Ets l'única Pàtria dels pobles germans!
La santa unió de ciutats i pobles Glorifiquem a la Pàtria un altre cop, En aquest gran moment dels èxits molt grans En aquesta terra triomfa l'Amor
Glòria, és el fruit del nostre treball! Pàtria gloriosa, que ens ha acariciat! Visca, Nova Rússia, ets el nostre país, Unida amb el poder i la voluntat de la gent!

## Referències

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 16 desembre 2022].

## Enllaços externs

* Text de l'himne Arxivat 2015-12-08 a Wayback Machine.
* Vídeo amb l'himne de Nova Rússia
* Text de l'himne de Nova Rússia al web de Novorossiya
# Hanover (Illinois)

Hanover és una vila dels Estats Units a l'estat d'Illinois. Segons el cens del 2000 tenia 836 habitants.

## Demografia

Segons el cens del 2000, Hanover tenia 836 habitants, 394 habitatges, i 230 famílies. La densitat de població era de 547,1 habitants/km².
Dels 394 habitatges en un 23,4% hi vivien nens de menys de 18 anys, en un 42,4% hi vivien parelles casades, en un 13,7% dones solteres, i en un 41,4% no eren unitats familiars. En el 37,3% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,78.
Per edats la població es repartia de la següent manera: un 20,8% tenia menys de 18 anys, un 9,3% entre 18 i 24, un 24,2% entre 25 i 44, un 26% de 45 a 60 i un 19,7% 65 anys o més.
L'edat mediana era de 42 anys. Per cada 100 dones de 18 o més anys hi havia 91,9 homes.
La renda mediana per habitatge era de 29.236 $ i la renda mediana per família de 40.893 $. Els homes tenien una renda mediana de 29.375 $ mentre que les dones 21.442 $. La renda per capita de la població era de 17.535 $. Aproximadament el 12,9% de les famílies i el 14,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hanover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Hanover». American Fact Finder. Oficina del Cens dels Estats Units, 12-01-2010.
# Història natural

* Per a altres significats, vegeu «Història natural (desambiguació)».
La història natural és la investigació científica de plantes i d'animals inclinant-se més cap a l'observació que cap a l'experimentació.
La història natural inclou la investigació i exposició de fets que fan comprensibles els elements de la vida i les formes de vida, i descriu l'estructura, el funcionament i les circumstàncies rellevants de diverses espècies, com ara la dieta, la reproducció i els grups socials.
El significat del terme ha crescut fins a convertir-se en un paraigua per a diverses disciplines científiques diferents de la biologia. La majoria de les definicions inclouen l'estudi dels éssers vius (és a dir, la biologia, incloent-hi la botànica i la zoologia); altres definicions amplien el concepte per incloure-hi la paleontologia, l'ecologia o la bioquímica, així com parts de la geologia i de la climatologia.

## Referències

* ↑ «història natural | enciclopèdia.cat». [Consulta: 26 febrer 2019].

## Vegeu també

* Museu d'història natural
* Ciències naturals
# Història natural dels Països Catalans

Història natural dels Països Catalans és una obra enciclopèdica que va comptar amb la col·laboració de més de tres-cents especialistes, sota la direcció de Ramon Folch i Guillèn. Va ser publicada pel Grup Enciclopèdia Catalana, entre el 1984 i el 1992. L'obra consta de 16 volums més un suplement que s'ocupen de diferents aspectes com la botànica, la zoologia, la geologia o els sistemes naturals. L'obra ha esdevingut tot un model de referència, tant per als estudiosos de la natura com per al públic general i interessat en el tema.

## Descripció

El seu objectiu és arribar tant a un lector de cultura mitjana, com a universitaris i –fins i tot– especialistes. La col·lecció va ser publicada inicialment els anys 80 del segle passat, sota la direcció de Ramon Folch, i amb l'assessorament d'il·lustres científics i naturalistes catalans com són Carles Bas, Oriol de Bolòs, Creu Casas, Enric Gadea, Ramon Margalef, Jacint Nadal, Antoni Prevosti, Oriol Riba, Lluís Solé i Josep Vigo. El Consell editorial està format per Joan Carreras, Ramon Folch, Joaquim Gosàlbez, Xavier Llimona i Jaume Terradas.
El setzè volum, publicat el 2010, actualitza els continguts de la col·lecció a partir dels nous descobriments i dels resultats de recerca més recents. Inclou les denominacions vulgars i científiques de les gairebé 50.000 espècies biològiques citades en el conjunt de l'obra, actualitza les hipòtesis sobre l'origen i l'evolució de la vida, i dona a conèixer les principals línies de la recerca actual en la fauna i flora dels Països Catalans.

## Referències

* ↑ «Contribucions editorials». Web. Generalitat de Catalunya, 01-03-2013. [Consulta: març 2013].
* ↑ «Important contribució de l'ICP al nou volum de la Història Natural dels Països Catalans». Arxivat de l'original el 2011-09-05. [Consulta: 30 març 2013].
# Haplochromis mento

Haplochromis mento és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 17,8 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Haplochromis melanopterus

Haplochromis melanopterus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12,7 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Haplochromis melanopus

Haplochromis melanopus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Haplochromis multiocellatus

Haplochromis multiocellatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba al riu Luculla (Angola).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Holderbank (Argòvia)

Holderbank és un municipi suís del cantó d'Argòvia, entre Zúric i Basilea. Els nuclis propers més importants són Aarau i Brugg als quals té connexió directa en tren. En aquest municipi té origen l'empresa cimentera Holderbank Zement und Beton, que al llarg dels anys esdevingué HOLCIM un dels líders mundial en la producció de ciment i de materials de construcció.
# Hudjriyya (tribu)

Hudjriyya és una tribu del Iemen al districte de Hudjriya (al que donen nom) a la governació de Taizz.
La tribu es considera descendents dels himyarites i no van acceptar el domini de l'imam zaydita del Iemen fins al final del segle xix, i encara mercès al fet que llavors van ser sotmesos per la tribu Dhu Muhammad, del grup Bakil del nord de Sanaà, que eren fidels de l'imam. Molts membres de la tribu no van acceptar aquest domini i van fugir a Aden.

## Bibliografia

* Western Arabia and the Red Sea, Almirallat Britànic 1946
* Schleifer, J.; Schuman, L.O. " Ḥud̲j̲riyya". Encyclopaedia of Islam, segona edició. Editada per:: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2012. 26 d'abril de 2012 <http://referenceworks.brillonline.com/entries/encyclopaedia-of-islam-2/hudjriyya-SIM_2930>
# Huttenheim

Huttenheim (en alsacià Híttene) és un municipi francès, situat a la regió del Gran Est, al departament del Baix Rin. L'any 2004 tenia 2.220 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.625 | 1.893 | 2.062 | 1.974 | 1.999 | 2.094 |

## Administració

Llista d'alcaldes :
| Període | Identitat | Partit |
| 2001- | Auguste Schnaiter | |
# Hovawart

El hovawart és una raça de gos de treball alemanya molt antiga. Se'l coneixia com a hofwart, que significava guardià del corral. Existien textos jurídics de l'any 1473 en què es condemna a pagar una multa a aquell que s'atrevia a matar un hovawart, sent aquesta més elevada si es cometia el crim a l'empara de la foscor de la nit. Després de l'època medieval, la seva popularitat va començar a declinar davant l'èxit d'altres races com el pastor alemany. Passades les dues guerres mundials, aquest gos gairebé va desaparèixer i va ser gràcies a apassionats de la raça com K. F. König o Otto Schramm que va aconseguir tirar endavant.
El hovawart és robust, de pit ample i profund i d'esquena ferma i recta. Té un cap ample i arrodonit i unes orelles caigudes i triangulars. Les seves potes són fortes i musculoses i la cua llarga i ben peluda. El pèl és llarg, lleugerament ondulat i pot ser de color ros, negre o negre amb taques rosses. És protector, decidit, agradable, tranquil, alegre i estable. Tendeix a escollir a un membre de la família al d'obeir per sobre de tot i en el qual focalitzar els seus afectes i atencions, encara que és atent amb tothom. És pacient i dolç amb els nens, amb els quals no es cansa de jugar. Sent predilecció per l'aigua, és un excel·lent nedador.

## Característiques

* Alçada a la creu: 63-70 cm els mascles i 58-65 cm les femelles
* Pes: uns 40 kg el mascle
* Mitjana de vida: 12 anys
* Relació amb altres gossos: molt bona
* Aptituds: gos de guarda, gos de defensa i de companyia
* Necessitats de l'espai: jardí si és possible
* Alimentació: 650 g diaris d'aliment complet sec
* Arranjament: limitat al raspallat

## Classificació

* Classificació general: Races de gossos grans
* Classificació segons la FCI: Grup 2: Gossos tipus Pinscher i Schnauzer Molosoides i gossos tipus muntanya i bouers suïssos> Molosoides

## Enllaços externs

* http://www.mundoanimalia.com/perro/Hovawart
# Hovea

Hovea és un gènere d'arbusts perennifolis que pertany a la família de les lleguminoses. És endèmic d'Austràlia. Algunes espècies d'aquest gènere són ocasionalment conreades com a plantes ornamentals. Comprén 51 espècies descrites i, d'aquestes, només 38 són acceptades.

## Taxonomia

El gènere fou descrit per Robert Brown en Hortus Kewensis; or, a Catalogui of the Plants Cultivated in the Royal Botanic Garden at Kew. London (2a ed.) 4: 275. 1812.

### Etimologia

El gènere fou anomenat en honor d'Anton Pantaleon Hove, un recol·lector polonés.

## Taxonomia

Espècies incloses:
* Hovea acanthoclada (Turcz.) F.Muell.
* Hovea acutifolia A.Cunn. ExG.Do - Northern Hovea
* Hovea angustissima I.Thomps.
* Hovea apiculata A.Cunn. ExG.Do
* Hovea arnhemica J.H.Ross
* Hovea asperifolia I.Thomps.
* Hovea beckeri F.Muell.
* Hovea chorizemifolia DC.
* Hovea clavata I.Thomps.
* Hovea corrickiae J.H.Ross
* Hovea cymbiformis I.Thomps.
* Hovea densivellosa I.Thomps.
* Hovea elliptica (Sm.) DC.
* Hovea graniticola I.Thomps.
* Hovea heterophylla A.Cunn. exHook.f.
* Hovea impressinerva I.Thomps.
* Hovea lanceolata Sims
* Hovea linearis (Sm.) R.br.
* Hovea longifolia R.br.
* Hovea longipes Benth.
* Hovea lorata I.Thomps.
* Hovea magnibracteaI.Thomps.
* Hovea montana (Hook.f.) J.H.Ross
* Hovea nana I.Thomps. & J.H.Ross
* Hovea nitida I.Thomps.
* Hovea pannosa A.Cunn. exHook.f.
* Hovea parvicalyx I.Thomps.
* Hovea pedunculata I.Thomps. & J.H.Ross
* Hovea planifolia (Domin) J.H.Ross
* Hovea pungens Benth.
* Hovea purpurea Sweet
* Hovea ramulosa A.Cunn. exLindl.
* Hovea rosmarinifolia A.Cunn.
* Hovea similis I.Thomps.
* Hovea speciosa I.Thomps.
* Hovea stricta Meisn.
* Hovea tholiformis I.Thomps.
* Hovea trisperma Benth.

## Referències

* ↑ Hovea en PlantList
* ↑ «Hovea». Tropicos.org. Missouri Botanical Garden. [Consulta: 16 setembre 2012].
* ↑ «Hovea». Australian Plant Name Index (APNI), IBIS database. Centre for Plant Biodiversity Research, Australian Government, Canberra. [Consulta: 2 agost 2009].
* ↑ «{{{nom}}}» (en anglès). FloraBase. Departament de Medi Ambient i Conservació, Govern d'Austràlia Occidental.
* ↑ Greig, D.. The Australian Gardener's Wildflower Catalogue. Australia: Angus & Robertson, 1987. ISBN 0-207-15460-0.
* ↑ Cochrane, G.R., Fuhrer, B.A., Rotherdam, E.M., Simmons, J.& M. and Willis, J.H.. Flowers and Plants of Victoria and Tasmania. A.H. & A.W. Reed, 1980. ISBN 0-589-50256-5.
* ↑ «Genus Hovea». PlantNET - New South Wales Flora Online. Royal Botanic Gardens & Domain Trust, Sydney Australia. [Consulta: 2 agost 2009].
* ↑ Costermans, L.. Native Trees and Shrubs of South-eastern Australia. Australia: Rigby, 1981. ISBN 0-7270-1403-X.
# IMT-2020

IMT-2020 (acrònim de International Mobile Telecommunications-2020) és un conjunt d'especificacions creades pel Comité Consultiu Internacional de Radiocomunicació que forma part de la Unió Internacional de Telecomunicacions l'any 2015 i dirigides a dispositius, serveis i xarxes 5G.
Requeriments més importants :
| Paràmetre | Descripció | Requeriment 5G | Funcionalitat |
| Velocitat pic de Baixada | Mínima Velocitat de transmissió màxima | 20 Gbit/s | eMBB |
| Velocitat pic de Pujada | Mínima Velocitat de transmissió màxima | 10 Gbit/s | eMBB |
| Velocitat pic de Baixada d'usuari | Velocitat de transmissió en àrees urbanes denses el 95% del temps | 100 Mbit/s | eMBB |
| Velocitat pic de Pujada d'usuari | Velocitat de transmissió en àrees urbanes denses el 95% del temps | 50 Mbit/s | eMBB |
| Latència | Temps màxim de transmissió del paquet de dades | 4 ms | eMBB |
| Latència | Temps màxim de transmissió del paquet de dades | 1 ms | URLLC |
| Mobilitat | Màxima velocitat per QoS | 500 km/h | eMBB/URLLC |
| Densitat de connexió | Nombre total de dispositius per unitat d'àrea | 10⁶/km² | mMTC |
| Eficiència energètica | Dades enviades/rebudes per unitat d'energia cunsumida (per dispositiu o xarxa) | Igual a 4G | eMBB |
| Capacitat de tràfic | Tràfic total a través de l'àrea de cobertura | 10 Mbps/m² | eMBB |
| Eficiència espectral pic de Baixada | Rendiment per unitat d'amplada de banda i per cèl·lula de xarxa | 30 bit/sector/Hz | eMBB |

## Referències

* ↑ «ITU towards “IMT for 2020 and beyond”» (en anglès). www.itu.int, 02-10-2019. [Consulta: 2 octubre 2019].
* ↑ «What is IMT-2020 and what does it mean for 5G?» (en anglès). https://www.rcrwireless.com,+07-03-2016.+[Consulta: 2 octubre 2019].
* ↑ «Submission of initial 5G description for IMT-2020» (en anglès). https://www.3gpp.org,+02-10-2019.
* ↑ «Minimum Technical Performance Requirements for IMT-2020 radio interface(s)» (en anglès). https://www.itu.int,+02-10-2019.+[Consulta: https://www.itu.int/en/ITU-R/study-groups/rsg5/rwp5d/imt-2020/Documents/S01-1_Requirements%20for%20IMT-2020_Rev.pdf].
* ↑ «Ultra Reliable and Low Latency Communications in 5G Downlink: Physical Layer Aspects» (en anglès). https://arxiv.org.+[Consulta: 2 octubre 2019].
* ↑ «MASSIVE MACHINE-TYPE COMMUNICATIONS» (en anglès). https://ieeexplore.ieee.org.+[Consulta: 2 octubre 2019].
# Hun (instrument musical)

* Aquest article tracta sobre l'instrument musical. Si cerqueu el poble nòmada de l'estepa, vegeu «Huns».
El hun, també anomenat myeonggu, és un instrument musical coreà, similar a una flauta o a una ocarina, de la família dels aeròfons. És fet de fang o d'altres ceràmiques. Té una forma globular, amb un forat per bufar a la part superior i diversos forats al llarg del seu cos. Es fa servir sobretot en la música cortesana de Corea, tot i que a partir del segle XX alguns compositors contemporanis el van començar a fer servir a les seves composicions i a bandes sonores.
Hi ha tres tipus de hun amb diferents formes, incloses les formes d'un pes de balança, un ou i una bola petita. El coreà té la forma d'un pes de balança. Va ser introduït en el 11è any (1116) del regnat del rei Yejong del període Goryeo a partir de Song, Xina. Es feia servir als ritus ancestrals per als grans mestres. Té un forat de bufat a la part superior i 3 forats dels dits al davant i dos a la part inferior. Produeix sons greus i suaus. Pot fer fins a 12 notes de l'hwangjong a eungjong amb una afinació complicada, que obliga als intèrprets a aprendre digitacions difícils.

## Referències

* ↑ Eolssigu! The sounds of Korea (en anglès, català, castellà). Barcelona: Ajuntament de Barcelona, 2017, p. 130. ISBN 9788491560371.
* ↑ «Korean Traditional & Folk Instrument Information Site - Jeollabuk-do» (en anglès). [Consulta: 29 novembre 2017].
* ↑ Hye-gu, Lee. Korean Music and Instruments (en anglès). Seoul: National Classical Music Institute of Korea, cop. 1986, p. 41.
# Ibaeta

Ibaeta és un dels 17 barris de Sant Sebastià. Té una població de 9.408 habitants. Limita al nord-est amb Arriola, Benta Berri i Lugaritz, a l'est amb Aiete i al sud amb Añorga i Usurbil. És un dels barris més antics de Sant Sebastià i hi ha el campus de Guipúscoa de la Universitat del País Basc.

## Enllaços externs

* (basc)(castellà) Ibaeta